Gemini - Lagoon 400: april 2012
Gemini - Lagoon 400
Fra Frankrike til Stjørdal
Vi er et ektepar fra Stjørdal og kontrakt på vår Lagoon 400, Gemini, ble undertegnet i september 2011. Den ble ferdig produsert i løpet av februar 2012 og vi seilte den hjem fra Les Sables d'Olonne til Stjørdal i løpet av drøye 3 uker i slutten av april/begynnelsen av mai 2012. Vi hadde selv god nytte av andres blogger da vi planla hjemseilingen av Gemini, derfor har vi valgt å dele våre erfaringer.
mandag 30. april 2012
Mandag 30. april
Vi våknet grytidlig med stjerneklar himmel og ingen lyder av vind. Vinden varierer mellom 3 og 12 knop. Vi har lyttet til "været til sjøs" - kjekt å ha Marco, som forstår alle nyansene i det franske språket, ombord:) Torkil og Marco gikk sammen opp til Sailing Atlantic Services (SAS) presis kl. 9.00 for å diskutere hva som kan gjøres med AIS-senderen. Ingen tekniker i dag heller, de har lovet  at han likevel skal komme. De virker ikke spesielt glade for å se oss, siden de ikke har fikset verken AIS-senderen eller telleren på ankerkjettingen.
Strålende sol  i dag:)
Vi fikk låne en mini- USB- kabel der den enden er annerledes enn alle som finnes ombord hos oss, fra noen kanadiere for å koble AIS-enheten til PC'n. Randi og Marco tok en kjapp tur på elektronikkbutikk for å kjøpe maken slik at kanadierne fikk tilbake sin før de dro. Torkil mener han har fått fikset AIS-senderen nå.
Lars Kåre gikk morgentur for å se om bølgene fortsatt slår over moloen til innløpet til havna. Han rapporterer flotte forhold!  Han har også kjøpt ferskt brød :)
Kjekk tekniker fikser telleren til ankerkjettingen
Kl. 11 kom endelig en blid og hyggelig tekniker fra SAS (på fridagen sin) for å koble til telleren på ankerkjettingen. Jippi! Vi fyller vann og gjør båten sjøklar. Vi satser på å komme oss til Brest i løpet av ca 1 døgn.
Avgang ca kl. 12 - Odette skal stå på moloen og vinke oss avgårde. Endelig begynner turen!
Lagt inn av Randi Schei kl. 02:24 1 kommentar:
Send dette via e-postBlogg dette!Del på TwitterDel på FacebookDel på Pinterest
søndag 29. april 2012
Søndag 29. april
Søndag 29. april
Ringblomst
I går kveld spiste vi god middag og hadde en hyggelig kveld på en av de små, koselige restaurantene på Rive Gauge (ikke langt fra havna). Der traff vi Marit og Trond, et hyggelig par fra Molde som er her for å hente "Manta", sin nye Jeanneau 439. De planlegger å bruke 4 måneder på turen hjem.
Kunstferdige dekorasjoner
Spektakulært naturshow, Atlanterhavet presser på
I dag blåser det stiv kuling fra vest (over 30 knop i kastene) og det er mye lyder i tau etc. rundt oss. Godt å ligge i en god havn under slike forhold. Vi har hatt god tid til å spasere. Stilig å se på bølgene som bryter ute ved lykta på molokanten. Tror triatlonkonkurransen som skulle foregå i går og i dag må være avlyst! Flott kunstutstilling i kirka helt ute på pynten J
En del regn i natt – etter hvert mindre byger og noe sol, 11-14 grader. Ifølge nyeste varsel skal ikke vinden løye før midt på dagen i morgen.
MarcOdette kom i ettermiddag  sammen med flere i familien som det er lenge siden vi har møtt - de syntes det var morsomt å se båten, hyggelig å hilse på:) Odette er usikker på om hun blir med når vi drar i morgen, mens Marco har veldig lyst. Han kan være med til tirsdag kveld/natt til onsdag.
Nå skal det bli bra å komme igang!
PS; kl 22 blåser det fortsatt opp i 20 knop og det er ikke meldt at det stilner før i løpet av morgendagen. De andre norske båtene tenker å vente til tirsdag morgen. Vi ser det litt an på formiddagen i morgen.
Lagt inn av Randi Schei kl. 08:32 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
lørdag 28. april 2012
Les Sables d'Olonne 27. – 28. april 2012
Fredag 27. april
Rapsåker ved en liten landsby - langs motorveien
Turen nedover gikk greit også denne gangen. Vi ankom Port Olona litt etter kl. 18 etter lyn-sightseeing i Paris - nå har Lars Kåre sett Eiffeltårnet J - og en liten handlerunde i Les Sables. Litt regn av og til, ca 15 grader.
Sailing Atlantic Services (SAS) har levert redningsflåte og nødbluss, men de har ikke montert redningsflåten. Det ser heller ikke ut som vår AIS sender signaler ut, men vi mottar signaler fra andre båter og fra våre mann-over-bord- AIS-sendere. SAS har stengt lørdag og søndag, så vi må antakelig bare dra uten å ha fått fikset dette.
Etter å ha studert værprognosene, bestemte skipper Torkil at vi blir i Port Olona til mandag morgen. Lørdag får vi levert inn leiebil og fikset det som må fikses. Det er meldt en del vind fra lørdag ettermiddag og kraftig vind hele søndagen. Fra mandag ser det ut til å bli bra forhold i flere dager og vi satser på å være i Dublin i løpet av onsdag/torsdag.
Torkil og Lars Kåre gikk gjennom noe av utstyret. Middag om bord.
MarcOdette (Marco & Odette) kommer antakelig i løpet av søndagen og blir med når vi starter mandag morgen. Planen er å sette dem av et passende sted i løpet av mandag ettermiddag/ kveld.
Lørdag 28. april
Jevnt regn, lite vind på formiddagen. 12-14 grader. Handler småting, leverer leiebilen, fester redningsflåten, henger opp flere kroker og div. annet og går tur.
Lars Kåre koser seg med fransk brød og franske oster
Redningsflåten monteres
Torkil og Lars Kåre går gjennom mer av utstyr og rutiner.
Vinden som var meldt fra ca kl. 15 startet allerede kl. 14.
Det er er par andre norske båter her også (enskrogs) som ligger og venter på været. Den ene skal til Norge, den andre sørover.
Lagt inn av Randi Schei kl. 07:40 2 kommentarer:
Send dette via e-postBlogg dette!Del på TwitterDel på FacebookDel på Pinterest
lørdag 21. april 2012
21. april 2012
Port Olona 21. april 2012
Fredag 27. april reiser vi til Les Sables d'Olonne for å starte på turen hjem til Stjørdal. Vi ser på webcamera over Port Olona at Gemini ligger der vi forlot den i påsken (i den røde ringen på bildet).
Vi har fått tilbakemelding om at Lagoon skal ombord på mandag eller tirsdag og bytte vinduet som knirker.
Vi har skaffet oss personlige AIS-sendere (mcmurdo Smartfind S10), men håper ingen av oss faller i sjøen og får bruk for dem!
Vi har fått låne flotte bøker om Shetland, Orknøyene, Skotland, Irskesjøen og den franske Atlanterhavskysten fra gode seilervenner - noen kart også (takk, Øyvind og Bodil!). Nå vil vi også ha papirkart som dekker hele turen hjem så snart vi mottar kartene vi har bestilt over Irskesjøen.
Vindprognose for 28. april 2012 fra Passageweather.com
Vi bestilte en del gjesteflagg i nettbutikken til Kristiansand Flaggfabrikk i midten av januar, men de kom aldri til tross for mange purringer. Godt at vi hadde skaffet det franske fra annen kilde (Nautisk Forlag/nautisk.no)! Vi får se etter flere i Les Sables.
Vi leser bøker og kart og følger spent med på vind- og bølgevarsler :) Det blir spennende å se om været samarbeider slik at vi kan komme raskt i gang med seilasen. Foreløpig ser det lovende ut for lørdag 28. april :)
Lars Kåre reiser nedover sammen med oss. Vi reiser som tidligere; fly Værnes - Oslo - Paris og leiebil til Les Sables d'Olonne. Odette og Marco kommer kanskje fra Juvardeil og blir med på de første par dagene av turen.
Lagt inn av Randi Schei kl. 05:07 1 kommentar:
Send dette via e-postBlogg dette!Del på TwitterDel på FacebookDel på Pinterest
mandag 2. april 2012
Les Sables d'Olonne 1. - 6. april 2012 (påsken) 2012
Siden det var meldt elendig påskevær i Trøndelag og på fjellet, var det enkelt å bestemme seg for noen dager i Les Sables d'Olonne igjen. Gemini ventet på oss og vi gledet oss til å få seilt mere :)
Søndag 1. april
Mandeltrærne blomstret i mars - nå er det MYE som står i blomst
Port Olona søndag kveld
Mye utstyr med denne gangen også - og enda mere som måtte kjøpes i Les Sables. Vi forlot Stjørdal i snøbyger - supert vær på turen fra Paris og 16 grader og strålende sol da vi ankom Les Sables i 19-tiden. Gemini lå fortsatt ved "Lagoon"- brygga i Port Olona da vi kom og våre australske/kroatiske venner (Peter og Vesa) var fortsatt her. Nå var også eieren av båten på innsiden av oss ombord - enda en hyggelig australier :)
Lagoon har vært ombord og fikset gummilista og vinduet, men en vannlekkasje ved varmtvannstanken (under senga vår) var ikke tettet helt.
Mandag 2. april
Påskekrim uten snø går veldig bra!
Mandagen brukte vi til innkjøp og jobbing ombord og det ble også tid til å kose seg i solen. Peter og Vesa ble med på en av handleturene og Peter hjalp til med å flytte påhengsmotoren fra kartongen til transportbraketten. Flott å få ryddet utesalongen! Vi har nå fått spinnakersokken fra SAS (Sailing Atlantic Services) og redningsflåten er kommet, men nødrakettene har SAS enda ikke fått.
Sommerlig temperatur (shortsvær) og fortsatt skyfritt. Deilig middag på hyggelig bistro/brasseri ved havna.
Tirsdag 3. april
Etter frokost i solen, litt vasking og rydding var tiden inne til å prøve seilene igjen. Litt mere og kjøligere vind i dag – 15-17 knop fra nordvest – men fortsatt strålende sol. Bølger på 1-3 meter. Her er det ingen skjærgård som skjermer, Nord-Amerika neste vestover! Vi krysset mot vest, deretter nordøst før vi slørte tilbake til havna. Med storseil og genoa var vi oppe i litt over 9 knop.
Torkil strammer akterliket på genoaen
For treningens skyld, revet vi også storseilet mens vi krysset. Ved å slippe løyegangen helt i le, gikk det helt fint. Oppdaget at det ene vinduet i salongen foran klirret. Torkil tok opp video og videresender til Alf Morten.
Tilbake i havna etter ca 4 timers seilas, la vi oss ytterst på I-brygga som avtalt med Capitainerie (havnekontoret). Etter spyling av salt og skuring av måkeskitt, samt oppstramming av div. tauverk i mastene på nabobåtene (som sto tomme), var det riktig trivelig og fredelig i ettermiddagssolen.
Sjekklister for avgang og ankomst er nå finpusset og kan renskrives og lamineres når vi kommer hjem.
Etter vasking av teakdekket i aktersalongen, dro vi – etter råd fra Peter – til en maritim butikk på andre siden av havna for å kjøpe teakolje m.m. Deretter mer forsyninger fra Carrefour og nabobutikken ved siden av som har det meste til hagen og hjemmet – også verktøy. Med plastkasser av ymse størrelser, har vi nå organisert oppbevarings-rommene bedre. Godt å ha litt mer system på hva som er hvor.
Vakker solnedgang ca 20.30.
Kaningryte (eller påskehare?) om bord til kvelds. Vi håper mudringsprammen ikke vil holde oss våkne i natt, den er litt lengre unna enn sist natt.
Onsdag 4. april
Litt regn på morgenen, deretter lettere og lettere skydekke - på ettermiddagen strålende sol igjen. Polering av krom, oljing av teak og andre praktiske gjøremål.
Tid til en liten rotur i jolla og å nyte ettermiddagssolen i utesalongen.
Nå er båten ganske klar for turen hjem.
Drar skjærtorsdag morgen. Skyfri himmel. Det var faktisk is på dekket tidlig på morgenen!
Odette, Marco, Francoise, Randi
Innom Juvardeil hos Odette og Marco til lunsj før vi setter kursen mot Paris og Charles de Gaulle.
Ferskentre i blomst
Plommetrær, pæretrær og ferskentrær i blomst i Juvardeil, mandeltrærne er allerede blomstret av.
Hører det er kommet mye snø hjemme ...
Lagt inn av Randi Schei kl. 14:37 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
Nyere innlegg Eldre innlegg Startsiden
Abonner på: Innlegg (Atom)
Båtmesse
La Rochelle 2007
Multihull Seilbåtmesse
La Grande-Motte April 2011
Om meg
Randi Schei
Kontaktinformasjon: rs.schei@gmail.com Mobil: 934 52 754
Vis hele profilen min
Lenker
Stokkøy Marina
Strandbaren på Hosnasanden
Vind- og bølgevarsel
Katamaran.no
Lagoon blog
Lagoon webside
La Grande-Motte
Les Sables d'Olonne
Web cam Port Olona
Totalt antall sidevisninger
Følgere
Bloggarkiv
►  2016 (5)
►  oktober (2)
►  september (1)
►  mai (2)
►  2015 (3)
►  september (1)
►  juli (1)
►  mai (1)
►  2014 (5)
►  september (2)
►  august (1)
►  juni (1)
►  mai (1)
►  2013 (8)
►  september (1)
►  august (1)
►  juli (1)
►  juni (2)
►  mai (2)
►  april (1)
▼  2012 (36)
►  oktober (2)
►  september (1)
►  august (3)
►  juli (3)
►  juni (2)
►  mai (15)
▼  april (5)
Mandag 30. april
Søndag 29. april
Les Sables d'Olonne 27. – 28. april 2012
21. april 2012
Les Sables d'Olonne 1. - 6. april 2012 (påsken) 2012
►  mars (2)
►  februar (1)
►  januar (2)
►  2011 (2)
►  desember (1)
►  november (1)
Reise-tema. Temabilder: MichaelJay. Drevet av Blogger.